1.อยากถามว่าหมาจะมีอาการอย่างไรคะเมื่อบ้าเอาที่เราสังเกตเห็นอ่ะคะ 2.ตอนหมาป่วยเราฉีดยาให้มันตอนนี้เริ่มหายป่วยแล้วจะมีโอกาสเปนหมาบ้าหรือเปล่าคะ
สวัสดีค่ะ 1. อาการพิษสุนัขบ้าในสุนัข แบ่งออกเป็น ระยะเริ่มแรก ระยะตื่นเต้น และระยะอัมพาต- อาการระยะเริ่มแรก จะมีนิสัยและอารมณ์เปลี่ยนแปลงไปจากเดิม เช่นจากสุนัขที่ขี้เล่น ก็จะแยกตัวออกไป หรือมีอารมณ์หงุดหงิด หรือสุนัขที่เคยตื่นกลัว ขี้กลัวคน กลับกลายเป็นดุร้าย วิ่งเข้าหาคน เป็นต้น อาการระยะนี้เป็นอยู่ประมาณ 2 – 3 วัน- ระยะตื่นเต้น สุนัขเริ่มมีอาการกระวนกระวาย อาจแสดงอาการงับแมลงหรือวัตถุที่ขวางหน้า กัดสิ่งแปลกปลอมต่างๆ เริ่มออกวิ่งโดยไร้จุดหมาย แสดงอาการดุร้ายโดยจะกัดทุกสิ่งที่ขวางหน้า เสียงเห่าหอนจะผิดไปเนื่องจากเกิดอัมพาตของกล้ามเนื้อกล่องเสียง ลิ้นจะห้อย น้ำลายจะไหลออกตลอดเวลา เนื่องจากเกิดอัมพาตของกล้ามเนื้อที่เกี่ยวกับการเคี้ยวและการกลืน ไม่กินข้าว ไม่กินน้ำ มีอาการขยอกหรือขย้อนคล้ายมีสิ่งแปลกปลอมติดในลำคอ อาการระยะจะเป็นอยู่ประมาณ 1 – 7 วันก่อนเข้าสู่ระยะอัมพาต- ระยะอัมพาต อาการระยะนี้จะสั้นมาก จะมีอาการขาอ่อนเปลี้ยโดยเฉพาะขาหลังเนื่องจากความสัมพันธ์ในการทำงานของกล้ามเนื้อเปลี่ยนไป สุนัขจะล้มลงแล้วลุกไม่ได้ เกิดเป็นอัมพาตขึ้นทั่วตัวอย่างรวดเร็วแล้วตายในที่สุด2. สุนัขที่ได้รับการฉีดวัคซีนอย่างต่อเนื่องทุกปี วัคซีนจะช่วยป้องกันไม่ให้เป็นโรคได้ แต่หากเพิ่งได้รับการฉีดเป็นครั้งแรก วัคซีนอาจยังไม่สามารถออกฤทธิ์ได้เต็มที่ หากสุนัขได้ไปสัมผัสโดนสัตว์ที่ป่วยเป็นโรคก่อนที่จะได้รับการฉีดวัคซีนในช่วง 3-8 สัปดาห์ก่อน ก็อาจมีโอกาสเป็นโรคได้อยู่